De conformitat amb el que disposen l'article 6.5 de l'Estatut d'autonomia de Catalunya; l'article 4 de la Llei 2/2007, del 5 de juny, del Diari Oficial de la Generalitat de Catalunya, i l'article 7 de la Llei 35/2010, de l'1 d'octubre, de l'occità, aranès a l'Aran, la Mesa del Parlament, en la sessió tinguda el dia 11 d'abril de 2017, ha aprovat la versió en occità, en varietat aranesa, de la Llei 4/2016, de 23 de desembre, de mesures de protecció del dret a l'habitatge de les persones en risc d'exclusió residencial, aprovada pel Ple del Parlament en la sessió tinguda el dia 23 de desembre de 2016 i publicada en el Butlletí Oficial del Parlament de Catalunya número 295, del 27 de desembre de 2016, i en el Diari Oficial de la Generalitat de Catalunya número 7276, del 29 de desembre de 2016 (versió que incorpora la correcció d'errades publicada en el Butlletí Oficial del Parlament de Catalunya número 397, del 28 d'abril de 2017, i en el Diari Oficial de la Generalitat de Catalunya número 7368, del 12 de maig de 2017), el text de la qual es reprodueix a continuació, a l'efecte que es publiqui en el Diari Oficial de la Generalitat de Catalunya (DOGC) i s'hi inclogui el número i la data de la llei publicada, i també la fórmula de promulgació.
Palau del Parlament, 15 de maig de 2017
ACÒRD dera Mesa deth Parlament peth quau s'apròve era version en occitan (aranés) dera Lei 4/2016, deth 23 de deseme, de mesures d'emparament deth dret ath lotjament des persones en risc d'exclusion residenciau.
De conformitat damb çò que dispòsen er article 6.5 der Estatut d'autonomia de Catalonha; er article 4 dera Lei 2/2007, deth 5 de junh, deth Diari Oficial de la Generalitat de Catalunya, e er article 7 dera Lei 35/2010, der 1 d'octobre, der occitan, aranés en Aran, era Mesa deth Parlament, ena session aguda eth dia 11 d'abriu de 2017, a aprovat era version en occitan, en varietat aranesa, dera Lei 4/2016, deth 23 de deseme, de mesures d'emparament deth dret ath lotjament des persones en risc d'exclusion residenciau, aprobada peth Plen deth Parlament ena session aguda eth dia 23 de deseme de 2016, e publicada en Butlletí Oficial del Parlament de Catalunya numèro 295, deth 27 de deseme de 2016, e en Diari Oficial de la Generalitat de Catalunya numèro 7276, deth 29 de deseme de 2016 (version qu'incorpòre era correccion d'errades publicada en Butlletí Oficial del Parlament de Catalunya numèro 397, deth 28 d'abriu de 2017, e en Diari Oficial de la Generalitat de Catalunya numèro 7368, deth 12 de mai de 2017), eth tèxte dera quau se reprodusís ara seguida, ar efècte que se publique en Diari Oficial de la Generalitat de Catalunya (DOGC) e s'i includisquen eth numèro e era data dera lei publicada, e tanben era formula de promulgacion.
" LEI 4/2016, deth 23 de deseme, de mesures d'emparament deth dret ath lotjament des persones en risc d'exclusion residenciau.
Enquia mai de 2016, es convènis signadi implicauen eth compromís de cession de 1.860 lotjaments.
Eth Tribunau de Justícia dera Union Europèa a tutelat aguest dret mejançant era sua jurisprudéncia referida ar emparament des consumidors europèus.
Efectivaments, païsi coma França, Belgica, eth Reiaume Unit o es Estats Units d'America, entre d'auti, per miei dera sua legislacion establissen mesures entà combàter era existéncia de lotjaments uets.
En encastre dera legislacion de Catalonha, er emparament deth dret ath lotjament e era obligacion d'eradicar-ne es usatges anomals, en tot includir-i es lotjaments uets, son objècte de regulacion ena Lei 18/2007, deth 28 de deseme, deth dret ath lotjament, qu'er article 4 determine qu'er ensems d'activitats restacades damb eth provediment de lotjaments destinadi a politiques sociaus se configure coma un servici d'interès generau entà assegurar un lotjament digne e adaptat entà toti es ciutadans.
Era Lei 24/2015, deth 29 de junhsèga, de mesures urgentes entà afrontar era emergéncia en encastre deth lotjament e era praubetat energetica, frut d'ua iniciativa legislativa populara, establic mesures qu'auien er objècte de protegir as persones mès desfavorides, mejançant era intervencion dera Generalitat en exercici des competéncies que li son pròpries en matèria de lotjament, consum e servicis sociaus.
Era presenta lei establís mecanismes entà assistir as persones que se tròben en situacion d'exclusion residenciau o que son en risc de trobar-s'i, per miei de formules d'accion des administracions publiques catalanes que, en tot seguir eth principi de cooperacion, permeten reaccionar e, ath madeish temps, conciliar toti es bens juridics que cau protegir.
En aguest sens, es mesures que regule aguesta lei son remplaçantes mès complementàries des establides per d'autes leis e des que se poderàn establir en encastre estatau o locau.
Cau abordar es politiques sociaus de lotjament d'ua manèra conjunta des de de toti es encastres, coma ac an hèt es municipis damb mesures en aguesta direccion.
Damb aguest objectiu, era Lei incorpòre eth compromís dera Generalitat de corresponsabilitat enes despenes, mejançant er establiment des mesures de foment que siguen de besonh entà implantar e executar era norma.
Per aguesta rason, eth legislador a er objectiu de cercar solucions que permeten qu'ua persona pogue afrontar es deutes derivadi d'ua relacion de consum, includidi es deth pagament deth lotjament, en situacions de suberendeutament originades per causes subervengudes, que fòrça d'eres ne son derivades dera crisi economica qu'afècte ara societat catalana.
Ath madeish temps, era Lei cerque de preservar era foncion sociau dera proprietat en çò que tanh ara satisfaccion deth dret fondamentau a disposar d'un lotjament digne e adaptat entà persones en situacion vulnerabla, en tot compdar damb era participacion des entitats privades.
Es politiques publiques que se promòiguen en compliment d'aguesta lei son sosmetudes as principis següenti:
Es administracions publiques de Catalonha, en emparament des persones que se tròben en situacion d'exclusion residenciau o que son en risc de trobar-s'i, ath marge de d'autes formules establides pera rèsta der ordenament juridic que siguen compatibles, pòden adoptar es formules d'accion següentes:
Es formules d'accion establides per aguesta lei s'an d'aplicar d'acòrd damb es principis de proporcionalitat e leiautat institucionau, e adoptar era que serà mens damatjosa entàs administradi e que garantisque er usatge adaptat deth lotjament.
S'a de complir eth principi de subsidiarietat autant en exercici des formules d'accion establides per aguesta lei, coma ena aplicacion der encastre sancionador, cossent damb çò que determine era disposicion finau prumèra dera Lei 24/2015, deth 29 de junhsèga, de mesures urgentes entà afrontar era emergéncia en encastre deth lotjament e dera praubetat energetica.
a) Situacion de suberendeutament: era situacion d'incapacitat manifèsta d'ua persona entà afrontar es deutes derivadi d'ua relacion de consum, provocada per causes subervengudes, coma eth caumatge, era incapacitat d'un membre dera unitat familiara o d'autes d'analògues, e es circonstàncies economiques e financères alienes ara volontat deth deutor qu'an implicat un aument significatiu dera carga ipotecària e que provòquen ua disminucion importanta dera sua capacitat economica.
e) Risc d'exclusion residenciau: era situacion economica personau que hèn referéncia es apartats 10 e 11 der article 5 dera Lei 24/2015.
Cada seccion territoriau dera Comission de Lotjament e Assisténcia entà Situacions d'Emergéncia Sociau a era composicion següenta:
d) Un representant deth departament competent en matèria de justícia.
h) Un representant des entitats financères e de crèdit.
Era Comission de Lotjament e Assisténcia entà Situacions d'Emergéncia Sociau a es foncions següentes:
e) Denonciar deuant es autoritats competentes situacions o clausules contractuaus que poguen resultar abusives o contràries ara lei, includides es detalhades per article 251-6.4 deth Còde de consum de Catalonha.
f) Aplicar era perspectiva de genre e incorporar era perspectiva des hemnes en toti es nivèus e en totes es estapes des actuacions que s'amien a tèrme entà protegir eth dret ath lotjament des persones que se tròben en situacion d'exclusion residenciau o que son en risc de trobar-s'i.
Eth foncionament dera Comission, en tot çò que non establís aguesta lei, se regís pera Lei 26/2010, deth 3 d'agost, de regim juridic e de procediment des administracions publiques de Catalonha, e pera norma generau de foncionament des organs collegiadi.
Capítol I. Mesures protectores en situacions de suberendeutament
Era Comission de Lotjament e Assisténcia entà Situacions d'Emergéncia Sociau a d'acordar era admission o eth refusament a tràmit dera sollicitud.
Son causes de refusament a tràmit dera sollicitud:
Er acòrd a d'establir era data e era ora dera session de mediacion damb es parts implicades.
Era informacion publicada a d'èster era estrictament pertinenta, e la cau mantier publicada eth temps de besonh entà complir era finalitat que legitime era difusion des donades.
Aquera resolucion la cau notificar as parts, e pòt èster presentada deuant der organ jurisdiccionau en cas que quinsevolha des parts decidisque recórrer a un procediment judiciari.
Es actes an d'anar signades peth secretari dera Comission, damb era aprobacion deth president.
Es resolucions dera Comission an natura administrativa e son susceptibles de recors deuant der orde jurisdiccionau contenciós administratiu, sense prejudici dera possibilitat d'interpausar un recors de reposicion en tèrme d'un mes.
Entà aplicar çò que dispòse er article 72 dera Lei sus expropriacion forçada, cau era concorréncia des requisits següents:
Mesures entà resòlver era manca de lotjament des persones o unitats familiares en risc d'exclusion residenciau
Obligacion de relotjament en determinades ipotèsis de persones o d'unitats familiares en risc d'exclusion residenciau
Es supausats de pèrta deth lotjament establidi per aguest article son es següenti:
b) Era execucion ipotecària o era expulsion per impagament des rendes de loguèr.
Era obligacion de relotjament se subjècte as condicions següentes:
a) Pendent era vigéncia deth contracte de loguèr, era renda contractuau s'a d'ajustar a çò que dispòse er article 5.7. a dera Lei 24/2015, era quau s'a de revisar annauments e cada viatge que càmbien es condicions dera persona o dera unitat familiara.
d) Era obligacion de relotjament ei aplicabla abans der aqueriment deth domeni en cas der apartat 2. a, o a compdar deth moment que s'age presentat era demana judiciau d'execucion ipotecària o d'expulsion per manca de pagament des rendes de loguèr, o que s'age notificat era volontat de presentar-la, enes cassi a qué hè referéncia er apartat 2. b.
Informes sociaus de vulnerabilitat en procediments judiciaris d'execucion ipotecària o d'expulsion
Enes procediments judiciaris d'execucion ipotecària o d'expulsion qu'es executadi e es familiars que i conviuen serien en risc de non disposar d'un lotjament de relotjament se se hè efectiu eth lançament, es administracions publiques competentes an de facilitar as afectadi, o dirèctaments ar organ judiciau actuant, es informes sociaus de vulnerabilitat qu'acrediten aquera situacion, as efèctes de sollicitar era suspension o er ajornament temporau deth procediment, o, se cau, de preparar ua demana d'emparament.
Es administracions publiques de Catalonha an de determinar formules de cooperacion e d'escambi d'informacion, en tot respectar era norma d'emparament de donades, entà establir es encastres convencionaus e pressupostaris pertinenti entà complir çò qu'establís aguesta lei, en encastre des disponibilitats pressupostàries.
Era Generalitat s'a de corresponsabilizar enes despenes derivades dera aplicacion d'aguesta lei, en tot assumir aumens eth cinquanta per cent deth còst en tot consignar ua partida especifica enes pressupòsti annaus dera Generalitat que cau somar as convocatòries de subvencions ja existentes.
Convènis dera Generalitat e es autes administracions publiques catalanes
Aquera seccion territoriau dera Comission ei integrada pes membres següenti:
Era Agéncia deth lotjament de Catalonha a d'establir es mecanismes de besonh, en tèrme de quate mesi a compdar dera entrada en vigor d'aguesta lei, entà qu'er Ajuntament de Barcelona pogue accedir de manèra permanenta ara consulta electronica des donades des lotjaments plaçadi en tèrme municipau de Barcelona e inscriti en Registre de lotjaments uets e lotjaments aucupadi sense títol abilitant que li calguen entar exercici des sues competéncies en matèria de lotjament.
Damb era finalitat a qué hè referéncia er apartat 1, es persones juridiques que, coma proprietàries de lotjaments, coma titulares de crèdits personaus o ipotecaris o coma comercializadores des subministraments basics son obligades per aguesta lei e pera Lei 24/2015, an de comunicar as servicis sociaus municipaus competents es donades personaus minims de besonh qu'eri les requerisquen entà que poguen atier e, se cau, evitar es cassi d'exclusion residenciau o praubetat energetica d'acòrd damb es prescripcions d'aguesta lei, sense que calgue eth consentiment dera persona afectada entara comunicacion d'aqueres donades.
Es administracions publiques, enes cassi que non procedisque eth dret ara justícia gratuïta, an d'arribar a acòrds damb es collègis professionaus entà establir mecanismes de supòrt en matèria d'assessorament juridic e tecnic enes mesures d'aplicacion d'aguesta lei.
Eth Govèrn a d'abilitar es recorsi pertinenti, per miei des contractes programa de servicis sociaus, entà complir es obligacions derivades d'aguesta lei, damb era incorporacion as equipes de servicis sociaus basics d'un perfil professionau especific.
Se hig un nau apartat, eth 6, en article 12 dera Lei 18/2007, deth 28 de deseme, deth dret ath lotjament, damb eth tèxte següent:
Enes airaus a qué hè referéncia er apartat 5, cau establir programes d'inspeccion des bastisses residenciaus entà detectar era existéncia de lotjaments desaucupadi e entà establir censi de proprietats susceptibles d'èster afectades pes mesures qu'establís er article 42.»
Se modifiquen es apartats 1, 2, 3 e 4 der article 118 dera Lei 18/2007, deth 28 de deseme, deth dret ath lotjament, que demoren redigides dera manèra següenta:
Se higen tres naues letres, era k, era l e era m, ar article 124.2 dera Lei 18/2007, deth 28 de deseme, deth dret ath lotjament, damb eth tèxte següent:
«k) Non sosmeter-se ath procediment de mediacion enes cassi que sigue legauments preceptiu, en situacions de suberendeutament o que persones o unitats familiares en risc d'exclusion residenciau poguen demorar sense lotjament.
»l) Non comunicar era presentacion d'ua demana d'execucion ipotecària, era volontat de presentar-la o er exercici d'ua accion d'expulsion, enes cassi establidi pera Lei de mesures d'emparament deth dret ath lotjament des persones en risc d'exclusion residenciau.
Aucupacion de lotjaments sense títol abilitant
Prorròga des mesures fixades per article 16
Eth Govèrn a d'aprovar es critèris d'acòrd damb es que cau regular es arrendaments urbans en Catalonha e, en tèrme de nau mesi a compdar dera entrada en vigor d'aguesta lei, a d'elaborar un projècte de lei qu'age coma objectiu facilitar er accès ath lotjament, damb era modalitat de loguèr, en tot garantir era seguretat e era estabilitat dera relacion contractuau, e en tot adoptar mesures que contribuïsquen a evitar increments des rendes desproporcionades.
Aguesta lei entre en vigor londeman d'èster publicada en Diari Oficial de la Generalitat de Catalunya.